Аддзел адукацыі, спорту і турызму Ельскага райвыканкама

Дзяржаўная ўстанова адукацыі “Сярэдняя школа № 1 г. Ельска”

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

“ФАРМІРАВАННЕ МАЎЛЕНЧАЙ КУЛЬТУРЫ ВУЧНЯЎ НА ЎРОКАХ БЕЛАРУСКАЙ МОВЫ НА II СТУПЕНІ АГУЛЬНАЙ СЯРЭДНЯЙ АДУКАЦЫІ ПРАЗ ВЫКАРЫСТАННЕ РОЛЕВЫХ ГУЛЬНЯЎ”

Далінская Святлана Аляксандраўна,

настаўнік беларускай мовы і літаратуры

мабільны тэлефон: +37529805-19-19

e-mail: school-elsk1@mail.gomel.by

Ельск, 2019

1. Інфармацыйны блок

1.1. Назва тэмы вопыту

Фарміраванне маўленчай культуры вучняў на ўроках беларускай мовы на II ступені агульнай сярэдняй адукацыі праз выкарыстанне ролевых гульняў

1.2. Актуальнасць вопыту

Асноўная мэта навучання беларускай мове ва ўстановах агульнай сярэдняй адукацыі – сфарміраваць у вучняў сістэму ведаў пра мову і маўленне; навучыць карыстацца беларускай мовай ва ўсіх відах маўленчай дзейнасці (чытанне, слуханне, гаварэнне, пісьмо) [3, с.53].

Працуючы не адзін год у школе, я сутыкнулася з праблемай, што ў вучняў нізкая матывацыя да атрымання ведаў. Яны часцей за ўсё займаюць пасіўную пазіцыю, больш любяць быць сузіральнікамі на ўроку, а не актыўнымі ўдзельнікамі. Часам не могуць выказаць уласнае меркаванне, прыгожа і выразна размаўляць на роднай мове, чытаць мастацкую літаратуру, разважаць, адбіраць матэрыял па тэме вуснага выказвання, уступаць у дыскусію. Бываюць выпадкі, што вучні не здольны правільна будаваць дыялогі ў працэсе зносін, таму парушаюць моўныя нормы. Усё гэта прыводзіць да таго, што яны маюць нізкі ўзровень ведаў, а адсутнасць умення правільна выказаць сваю думку, адлюстроўваецца на невысокім ўзроўні пісьменнасці.

Як жа дапамагчы вучням авалодаць правільнай маўленчай культурай?

1.3. Мэта вопыту: фарміраванне маўленчай культуры вучняў на II ступені агульнай сярэдняй адукацыі праз выкарыстанне ролевых гульняў на ўроках беларускай мовы.

1.4. Зыходзячы з пастаўленай мэты вопыту, акрэсліла некалькі задач:

1. вывучыць і прааналізаваць эфектыўны вопыт выкарыстання ролевых гульняў на ўроках беларускай мовы;

2. сістэматызаваць ролевыя гульні, якія спрыяюць фарміраванню маўленчай культуры;

3. прааналізаваць эфектыўнасць заданняў з выкарыстаннем ролевых гульняў на ўроках беларускай мовы .

1.5. Работа над вопытам у дадзеным накірунку склала два гады. Сваю дзейнасць арганізавала паэтапна.

Этапы працы над вопытам:

1 этап – падрыхтоўчы (вызначэнне праблемы, вывучэнне навуковай і вучэбна-метадычнай літаратуры, вопыту калег па дадзенай праблеме).

2 этап – практычны (сістэматызацыя і выкарыстанне на практыцы ролевых гульняў).

3 этап – абагульняючы (аналіз эфектыўнасці выкарыстання ролевых гульняў на ўроках беларускай мовы).

2. Апісанне тэхналогіі вопыту

2.1. Вядучая ідэя вопыту

Вядучая ідэя вопыту заключаецца ў тым, што ролевыя гульні на ўроках беларускай мовы садзейнічаюць фарміраванню ўменняў і навыкаў, спосабаў перадачы думак сродкамі мовы ў вуснай і пісьмовай форме ў розных відах маўленчай дзейнасці, а гэта значыць сфарміраванасці маўленчай культуры вучняў.

2.2. Апісанне сутнасці вопыту

Пытанне актывізацыі маўленчай культуры вучняў дастаткова добра разгледжана ў навуковай літаратуры, у даследаваннях М.В.Абабурка, М.Г.Ялінскага, А.А. Каўруса.

Культура маўлення – гэта перш за ўсё “валоданне нормамі вуснай і пісьмовай форм літаратурнай мовы, таксама ўменне выкарыстоўваць разнастайныя сродкі ў адпаведнасці з мэтамі і зместам маўлення, здольнасць выбіраць найбольш падыходзячыя словы, найлепшы варыянт сінтаксічнай канструкцыі для выказвання, уменне выкарыстоўваць мову ў разнастайных жыццёвых сітуацыях [1, с. 4]. У авалоданні культурай маўлення звычайна вылучаюцца два этапы [5]. Першы звязаны з засваеннем моўных нормаў, валоданне якімі забяспечвае правільнасць маўлення, што складае аснову індывідуальнай культуры маўлення. Другі этап прадугледжвае творчаевыкарыстанне нормаў у працэсе суразмоўніцтва. Таксама слушнай з’яўляецца думка даследчыкаў наконт таго, што чым лепш сфарміравана маўленчая культура, тым больш трывалыя веды ў вучняў па прадмеце.

Выхаванне маўленчай культуры абавязкова прадугледжвае работу над удасканаленнем камунікатыўных якасцей маўлення (правільнасць, дакладнасць, лагічнасць, чысціня, выразнасць, дарэчнасць, разнастайнасць) [5, с.42].

На сваіх ўроках беларускай мовы ажыццяўляю работу над усімі кампанентамі культуры маўлення. Заўсёды імкнуся ўзбагачаць слоўнікавы запас вучняў, вучу будаваць вусныя і пісьмовыя выказванні, развіваю лагічнае мысленне. Упэўнілася, што выкарыстанне на ўроках сродкаў ролевых гульняў не толькі захапляе вучняў, але і прыводзіць да жаданых вынікаў: развівае маўленчую культуру, памяць.

З вопыту сваёй педагагічнай дзейнасці хачу адзначыць, што звычайна ў вучняў найбольшую цікавасць выклікаюць ролевыя гульні.Удзельнікі пад час гульні абменьваюцца думкамі, супрацоўнічаюць, могуць пабыць у ролі настаўніка, экскурсавода, даследчыка, журналіста. Стварэнне на ўроку сітуацыі гульні не толькі актывізуе і захапляе вучняў, але і робіць урок досыць прадуктыўным. Да таго ж ролевыя гульні, акрамя моманту вынаходлівасці і кемлівасці, прадугледжваюць добрае валоданне матэрыялам. Такім чынам, вучань пастаўлены ў такія ўмовы, што яму проста неабходна дасканала ведаць матэрыял.

Ролевыя гульні магчыма выкарыстоўваць на любым уроку беларускай мовы. У форме гульні можа праходзіць урок цалкам (звычайна пры абагульненні той ці іншай тэмы), а можа быць выкарыстаны гульнёвы сродак толькі на пэўным этапе ўрока.

Існуе шмат ролевых гульняў, якія вырашаюць праблему актывізацыі маўленчай культурывучняў.

На старонках навукова-метадычных часопісаў перыядычна з'яўляюцца распрацоўкі, у якіх выкарыстоўваюццагульнёвыя віды дзейнасці. Добрым дапаможнікам для мяне, як настаўніка, з’яўляецца кніга А.В.Солахава“Займальны матэрыял па беларускай мове,” навукова-метадычны часопіс “Беларуская мова і літаратура”.

Я імкнуся ўзбагачаць слоўнікавы запас вучняў, вучу іх будаваць вусныя і пісьмовыя выказванні праз выкарыстанне наступных ролевых гульняў.

Гульня “Карэктар”.

Мэта гульні: фарміраваць у вучняў пісьменнасць праз параўнанне слоў і знакаў прыпынку прапанаванага тэксту з эталонам; развіваць уважлівасць у працэсе пошуку памылак; выхоўваць супрацоўніцтва ў час працы ў міні-калектыве і цікавасць да прафесіі карэктара. Актывізуе развіццё арфаграфічных і лексічных нормаў.

Ход гульні: пры засваенні тэмы “Асабовыя займеннікі” ў VI класе на матывацыйна – арганізацыйным этапе прапаную пошукавае заданне па змесце скорагаворкі. Адначасова два вучні-кансультанты працуюць з тлумачальным слоўнікам, высвятляюць лексічнае значэнне слоў “лянок”, “лянота”. Адзін з вучняў карэктыруе памылкі ў словах і растлумачвае іх правапіс (дадатак1). Эфектыўнасць выкарыстання гэтай гульні я здолела ўбачыць на наступным уроку.

Лічу, што праца з тэкстам ў форме гульні дае вялікія магчымасці, актывізуе дзейнасць вучняў на ўроку і тым самым павышае цікавасць да роднай мовы. Аб гэтым і сведчыць гульня “Карэктар-даследчык”.

У ходзе гэтай гульні ў вучняў развіваюцца ўменні лагічна мысліць, адбіраць матэрыял да тэмы вуснага выказвання, параўноўваць, супастаўляць пэўныя моўныя з’явы, працаваць з даведачнай літаратурай.

Перш чым пазнаёміць вучняў з пластамі сучаснай беларускай лексікі ў V класе, на пазнаваўча - аперацыйным этапе прапаную загаддзя падрыхтаваць вуснае выказванне на тэму “Паходжанне беларускай мовы і склад яе лексікі”. Некаторыя вучні складаюць сціплае паведамленне па тэме пры дапамозе карткі-арыенціра: напрыклад, чаму словы славянскага паходжання з’яўляюцца асновай беларускай лексікі (прывесці факты з гісторыі), дзе і калі ўтварыўсяпласт уласнабеларускіх слоў (прывесці прыклады), як вызначыць спрадвечна-беларускія словы?

Іншыя вучні ў якасці падказкі могуць выкарыстоўваць схемы з наступнымі паняццямі: агульнаславянскія словы, усходнеславянскія словы, уласнабеларускія словы. Так развіваюцца ўменні лагічна мысліць, параўноўваць, адбіраць матэрыял, працаваць з даведачнай літаратурай. Дзякуючы гэтаму развіваю граматычныя нормы.

Гульня “Вучань-настаўнік”

Мэта гульні: замацоўваць веды вучняў, развіваць лідарскія ўменні, чытацкія навыкі, выхоўваць любоў да роднай мовы і настаўніцкай прафесіі.

Ход гульні: некалькі вучняў па чарзе выконваюць ролю настаўніка на працягу ўсяго ўрока, або можна выступіць аднаму вучню-настаўніку на пэўным этапе ўрока.

На матывацыйна – арганізацыйным этапе прапаную вучням адзін з варыянтаў моўных практыкаванняў: увайсці ў клас і павітацца. Важна, якое прывітанне яны выбіраюць.

Можна пагутарыць аб тым, што ў лексіцы ёсць многа добрых, ласкавых, ветлівых слоў. Яны выхоўваюць чуласць, фарміруюць правільныя ўзаемаадносіны паміж людзьмі. Тым самым спрабую праводзіць работу над інтанацыйнай выразнасцю дыялога.

Адзін з варыянтаў гульні “Вучань-настаўнік” прапаную на ўроку ў VI класе па тэме “Асабовыя займеннікі” на пазнаваўча – аперацыйным этапе (дадатак 1).

На дыягнастычна – карэкцыйным этапе ў VI класе пры вывучэнні тэмы ”Утварэнне і правапіс складаных назоўнікаў” загаддзя падрыхтаваны вучань-настаўнік праводзіць віктарыну.

Віктарына.

1. Меданос – расліна, якая выдзяляе салодкі кветкавы сок – нектар, што перапрацоўваецца пчоламі на мёд. Для чаго тады ў гэтым слове нос?

2. Як вы думаеце, чаму вадарод – лёгкі газ, які ў злучэнні з кіслародам дае ваду, - назвалі менавіта так?

3. Назва якога месяца ўтварылася складаннем асноў?

4. Якім спосабам утвораны назоўнік кулямётчык?

5. Якія транспартныя сродкі перавозяць вугаль, зямлю, лес, бензін?

Такая форма работы дазваляе правільна карыстацца словаўтваральнымі нормамі. Па аналогіі з гульнёй“Вучань-настаўнік” можна наладзіць гульню “Інспектары” на ўроку ў VI класе па тэме “Асабовыя займеннікі”на пазнаваўча – аперацыйным этапе (дадатак 1).

Гульня “Перакладчыкі”. Перакласці з рускай мовы на беларускую — не так проста. Кожная мова мае свае сакрэты. Асабліва багаты на сакрэты назоўнік. Спрабую разгадаць некаторыя з іх разам з вучнямі. Для прыкладу, урок у VI класе “Асабовыя займеннікі” на дыягнастычна – аперацыйным этапе (дадатак 1).

Ход гульні: вучні працуюць у дзвюх групах. Першая група – беларусы. Яны атрымліваюць карткі на беларускай мове. Другая – расіяне, якія маюць карткі з адпаведным перакладам на рускай мове. Беларусы пад час гульні называюць слова на беларускай мове, а расіяне – на рускай. Групы маюць магчымасць памяняцца карткамі. Практыкую на картках сітуацыю, калі слова можа адсутнічаць, то ў гэтым выпадку вучні павінны самі выправіць недахоп. Пры наяўнасці памылак, вучні дапамагаюць адзін аднаму выправіць іх.

Такая сістэма працы выпрацоўвае ў вучняў стылістычныя нормы.

Гульня “Альпіністы”

Мэта гульні: замацоўваць веды вучняў па пэўнай тэме; выхоўваць упэўненасць у сваіх сілах.

Ход гульні: я загаддзя падрыхтоўваю карткі з пытаннямі па тэме. Вучні па чарзе выцягваюць іх і даюць правільныя адказы. Для прыкладу ўрок у VIкласе па тэме “Асабовыя займеннікі” на завяршаючым этапе (дадатак 1).

Такая праца найбольш эфектыўная пры замацаванні лексічных норм.

Гульня “Эстафета ”.

Пры правядзенні ўрока ў V класе па тэме “Правапіс ў” на дыягнастычна- карэкцыйным этапе звяртаю ўвагу вучняў на дошку, на якой запісаны невялікі тэкст (дадатак 1). Клас дзеліцца на групы па тры вучні ў кожнай групе: 1 – “кур’ер”, 1 – “пісьменнік”, 1 – “карэктар”. “Кур’ер” кожнай групы чытае два разы тэкст з дошкі, тым самым запамінаючы яго, пасля дыктуе “пісьменніку”, які запісвае яго ў сшытак. Пасля майго сігналу “карэктар” правярае тэкст “пісьменніка”, выпраўляе памылкі і ацэньвае працу. Гэта дае магчымасць фарміраваць у вучняў уменне запісваць тэкст у адпаведнасці з арфаграфічнымі і пунктуацыйнымі нормамі; развіваць лагічнае мысленне, памяць і ўменне працаваць у групе.


Такая форма працы найбольш эфектыўна на пазнаваўча – аперацыйным этапе. Усе гэтыя дзеянні садзейнічаюць развіццю ў вучняў назіральнасці, а таксама замацаванню арфаграфічных норм.

Гульня “Крама” дапамагае засваенню вучнямі асаблівасцей скланення і спалучэння з назоўнікамі колькасных лічэбнікаў, выпрацоўвае ўменні выразна вымаўляць і пісаць лічэбнікі ва ўсіх склонавых формах у спалучэнні з разнастайнымі назоўнікамі. Часцей за ўсё праводжу яе ў VI класе па тэме “Скланенне лічэбнікаў” на дыягнастычна - карэкцыйным этапе. Загаддзя рыхтую карткі-цэннікі. Пакупнік павінен папрасіць прадаўца прадаць яму тавар у паказанай на цэнніку колькасці. За гэта ён атрымлівае жэтон. Цэннікі перыядычна абнаўляю.

|  |  |  |
| --- | --- | --- |
| Агуркі  (5 кг) | Памідоры  (19 кг) | Мандарыны  (6 кг) |
| Алоўкі  (4) | Сшыткі  (25) | Нажніцы  (3) |

Гульня “Канструктар”. Яе выкарыстоўваю, напрыклад, у VI класе па тэме “Словазлучэнне і сказ” на пазнаваўча – аперацыйным этапе. Са слоў, паказаных

на схеме, вучні складаюць словазлучэнні. Хто зробіць правільна і хутчэй за іншых, той і пераможа.



крама

Такая праца дазваляе мне актыўна развіваць словаўтваральныя нормы.

Пры вывучэнні тэмы “Націск” у 5 класе на дыягнастычна – карэкцыйным этапе праводжу гульню “Стыліст.”

Ход гульні: я прыводжу літратурныя і дыялектныя пары слоў, што адрозніваюцца паміж сабой толькі націскам. Задача вучня-стыліста вызначыць, якія з гэтых слоў адпавядаюць літаратурным нормам.

Жыхар-жыхар, закутак-закутак, засцежка-засцежка, знахар-знахар, кішка –кішка, садавіна – садавіна, скула – скула

Я лічу, што гэтая гульня дае мне магчымасць ажыццяўляць развіццё акцэнталагічных нормвымаўлення, дасканала выпрацоўвае арфаграфічныя навыкі вучняў, узбагачае слоўнікавы запас, развівае разумовыя здольнасці, фарміруе каштоўныя рысы характару асобы і станоўчыя ўзаемаадносіны паміж вучнямі.

Пры вывучэнні тэмы “Сказ як сінтаксічная адзінка” ў V класе праводжу гульню “Апавядальнік”. Гэта адбываецца на этапе творчага замацавання, дзе адпрацоўваю ў вучняў уменне карыстацца распаўсюджанымі меркаваннямі, уменне будаваць словазлучэнні, сказы. Задача кожнага наступнага ўдзельніка –прадоўжыць яго ў межах аднаго сказа. Прайграе той, хто не зможа дапоўніць.

Напрыклад: 1. Я чытаю кнігу. 2. Я чытаю цікавую кнігу. 3. Я чытаю цікавую кнігу па вечарах. 4. Я чытаю цікавую кнігу па вечарах кожны дзень. 5. Я чытаю цікавую кнігу па вечарах кожны дзень, таму што гэта мой любімы занятак.

Досыць цікавым з'яўляецца вынік завяршэнне апавядання. Дзецям прапануецца пачатак якога-небудзь аповеду. Напрыклад: “Стаяў ясны сонечныдзень. Па вуліцы ішла дзяўчынка і вяла на павадку смешнага шчанюка. Раптам…“. Неабходна прыдумаць працяг і заканчэнне аповеду. Час працы 8-10 хвілін. Аповяд можна ацаніць па наступным крытэрыям: скончанасць апавядання, яркасць і даступнасць.

Такая праца актывізуе развіццё ў вучняў стылістычных нормаў.

2.3. Выніковасць

Дзякуючы выкарыстанню ролевых гульняў на ўроках, дазволіла мне атрымаць і дасягнуць станоўчых вынікаў па маёй сістэме работы. Мае вучні ўдзельнічаюць у розных конкурсах і алімпіядах. Асноўнымі параметрамі выніковасці педагагічнай дзейнасці па дадзенаму вопыту з’яўляюцца ўстойлівая пазнавальная цікавасць вучняў да роднай мовы, станоўчая дынаміка ўзроўню навучанасці, якасная дынаміка маўленчай культуры вучняў.

За час працы над вопытам палепшыліся агульныя паказчыкі маўленчай культуры вучняў. Такім чынам, выкарыстанне ролевых гульняў на ўроках, дазволіла мне павысіць маўленчую культуру вучняў у V-VI класах. І як вынік – іх узровень навучанасці (сярэдні бал на працягу двух гадоў: 5 клас – 6,1; 6 клас– 7,2 ).

3. Заключэнне.

Прадстаўлены вопыт можа быць выкарыстаны ў практыцы іншых настаўнікаў. Ён карысны як для маладых спецыялістаў, так і вопытных настаўнікаў, якія могуць творча выкарыстоўваць вядучую ідэю вопыту. Планую ўдасканальваць працу ў дадзеным накірунку па выбранай тэме, распрацоўваючы новы дыдактычны матэрыял для вучняў V-VI класаў .

Лічу, што выкарыстанне сродкаў ролевых гульняў на ўроках беларускай мовыз’яўляецца выдатным спосабам фарміравання маўленчай культуры вучняў. У час працы на ўроку павышаецца цікавасць вучня да прадмета. Ён атрымлівае новыя веды, здабытыя ў працэсе ўзаемадзеяння. Такія веды будуцьбольш трывалымі, усвядомленымі, а гэта значыць, больш якаснымі. Мой вопыт быў прадстаўлены на раённым метадычным аб’яднанні настаўнікаў гуманітарнага накірунку ў ДУА “Сярэдняя школа №1 г.Ельска”. Лічу, што абменьвацца вопытам важна не толькі ў сваім калектыве, але і з настаўнікамі раёна, вобласці. Вельмі цікавым для мяне вопытам быў удзел у рэспубліканскай навукова-практычнай канферэнцыі“Асобаснае развіццё і прафесійнае станаўленне педагагічных работнікаў: тэорыя, метадалогія, практыка” з наступным друкаваннем у зборніку, а распрацоўка майго вучэбнага занятку, з выкарыстаннем ролевых гульняў па тэме “Асабовыя займеннікі,” прадстаўлена для друкавання ў навукова-метадычным часопісе“Беларуская мова і літаратура”[6].

Лічу, што дадзеная тэма мае перспектыву развіцця. Планую пашырыць выкарыстанне сродкаў ролевых гульняў у сярэдніх класах. Менавіта прыёмы ролевых гульняў могуць заахвоціць вучня працаваць без прымусу, што, безумоўна, будзе садзейнічаць выніковасці вучэбнага працэсу. Самае галоўнае, што на ўроках з выкарыстаннем сродкаў гульні, дзеці вучацца ўдумліва чытаць, самастойна здабываць веды, маюць магчымасць творча самарэалізоўвацца. І для таго, каб ролевыя гульні ў навучанні былі эфектыўнымі, умацоўвалі і пашыралі веды, я прытрымлівалася правіла – ніколі і нікога нельга застаўляць гуляць, гульнёй патрэбна зацікавіць.

Спіс літаратуры

1. Абабурка, М.В. Культура беларускай мовы / М.В.Абабурка.-Мінск: Вышэйшая школа, 1994.- с.122.

2. Жуковіч, М.В. Сучасныя педагагічныя тэхналогіі на ўроках беларускай мовы і літаратуры: дапаможнік для настаўнікаў. / М. В. Жуковіч – Мінск: Аверсэв, 2007. - с. 3-100.

3.Канцэпцыя вучэбнага прадмета “Беларуская мова”// Роднае слова. 2016. – № 1.

4. Ляшчынская, В.А. Студэнту аб мове: прафесійная лексіка: вучэб. дапам. для студэнтаў ВНУ / В.А.Ляшчынская. – Мінск: УП “ІВЦ Мінфіна”, 2003.- с.247.

5. Насовіч, Я. Бытавая двухмоўнасць і прафесійны білінгвізм / Я.Насовіч // Беларуская лінгвістыка. – 1994.- Вып.44.- с.47-50.

6. Часопіс “ Беларуская мова і літаратура”.- № 4.- 2019.

7. Часопіс “Роднае слова”.- № 10.-2013.

8. Часопіс “Роднае слова”.- № 9.-2015.

9. Яленскі, М.Г. Методыка выкладання беларускай мовы: вучэб.дапам. для студэнтаў філал. Спецыяльнасцей устаноў, якія забяспечваюць атрыманне выш. адукацыі / М.Г. Яленскі [і інш.]. – Мінск: Адукацыя і выхаванне, 2007. –с.448.

Дадатак 1

Урок беларускай мовы ў 6 класе на тэму “Асабовыя займеннікі”

Тэма: Асабовыя займеннікі.

Мэта: актуалізацыя ведаў пра асабовыя займеннікі; выпрацоўка уменняў даваць азначэнне займенніка як часціны мовы, бачыць займеннікі ў тэксце, вызначаць іх пачатковую форму, разрад, склонавыя формы; выхаванне культурымаўлення.

Задачы: садзейнічаць выпрацоўцы ўмення знаходзіць асабовыя займеннікі ў тэксце, аналізаваць табліцы скланення асабовых займеннікаў, перакладаць словазлучэнні з рускай мовы на беларускую; фарміраваць патрэбнасць і ўменні карыстацца тлумачальным слоўнікам; праз сістэму заданняў паўплываць на выхаванне правілаў культуры маўленчага этыкету

Тып урока: тлумачэнне новага матэрыялу.

Абсталяванне: партрэт Я. Лось, тлумачальны слоўнік

I. Матывацыйна – арганізацыйны этап

1. Арганізацыйна – псіхалагічная падрыхтоўка.

Настаўнік: Добры дзень, мае даражэнькія! Паглядзіце на мяне, усміхніцеся, усміхніцеся адзін аднаму. Няхай гэтая ўсмешка абудзіць ваш добры настрой.

У якасці эпіграфа да ўрока я ўзяла мудрыя народныя выслоўі. Адно з іх – “Добра таго вучыць, хто хоча ўсё ведаць” – я адрасую вам. Вы сапраўды такія. І я з задавальненнем сёння дапамагу вам раскрыць новыя таямніцы нашай роднай мовы. Другое выслоўе – “На Сарокі пайшоў снег да ракі”. Сарокі – гэта хрысціянскае свята, якое адзначаецца 22 сакавіка. Мы сёння яшчэ пра яго пагаворым на ўроку. А пачнём мы з вамі з моўнай размінкі.

У каго лепш атрымаецца прачытаць скорагаворку?

Лянок не любіць лянот.

Лянот не любіць лянок.

Заданне 1.

Настаўнік праводзіць гульню “Карэктар”

Адзін з вучняў карэктыруе памылкі ў словах і растлумачвае іх правапіс

Гульня “Кансультант”

Два вучні-кансультаны працуюць з тлумачальным слоўнікам, высвятляюць лексічнае значэнне слоў “лянок”, “лянота”.

(Лянок – травяністая расліна, з якой атрымліваюць валакно і алей. Лянота – адсутнасць жадання працаваць, рабіць што – небудзь.)

Настаўнік: А вы любіце сябраваць з лянотай? Калі так, то давайце прагонім ляноту і пачнём працаваць з задавальненнем.

2. Настаўнік: Наш стары знаёмы, Займеннік, зноў стане героем урока. У такім выпадку, паспрабуем паставіць мэты да сённяшняга ўрока. Адказы вучняў.

Настаўнік: Я бачу здзіўленне на вашых тварах. “Якая ж гэта новая тэма?” – падумалі многія з вас. Яшчэ з пачатковых класаў мы ведаем, што да асабовых займеннікаў адносяцца займеннікі. Вучні прадаўжаюць думку.

II. Пазнаваўча – аперацыйны этап.

1. Актуалізацыя апорных ведаў.

Настаўнік:

- Што абазначаюць асабовыя займеннікі? (Асобу)

- Каго мы называем асобай? Звернемся да тлумачальнага слоўніка. Адказ вучняў.

АСОБА.

1. Асобны чалавек як член грамадства. 2. Чалавек як носьбіт пэўных якасцей, уласцівасцей. 3. іран. Чалавек, які трымае сябе ганарліва. Важная асоба.

Настаўнік:

Вось пра адну знакамітую асобу пойдзе гаворка. Нельга не ўспомніць сёння пра вядомую пісьменніцу Беларусі Е. Лось.

- Якую дату мы адзначаецца ў гэтым годзе з дня нараджэння пісьменніцы? Адказы вучняў.

2. Увядзенне новага матэрыялу, праверка разумення матэрыялу.

1. Гульня “Выдатнік”

Хто без памылак паспрабуе выпісаць займеннікі, якія ўжытыя ў вершы. Аўтарам гэтых радкоў з’яўляецца Е. Лось.

Ax, Беларусь, мая ты доля,  
Мая сляза і пацалунак,  
Маё ў бярозках белых поле,  
Мой песнямі набіты клунак!

Нясу цябе праз далі ў далі,  
Спыняюся на землях розных,  
Каб скрозь пачулі і пазналі  
Гамонку вёсен вербалозных.

Нясу цябе насустрач люду  
У тыхвачах, што мне дала ты,  
У словах тых, якімі буду  
Да сконумарнагабагатай.

Цябе гукаю, дзе ні стану,  
З табой сябруючы, сябрую,  
Гаю, калі наносяць раны,  
Дзеля цябе грахі дарую.

Імятваёдае мне сілы,  
Хоць не хвалюся я табою —  
Як пацалункам самым мілым,  
Як самай горкаю слязою.

Настаўнік: Гэтыя займеннікі адносяцца да асабовых.

Каб прыгадаць, якая форма займенніка з’яўляецца пачатковай, звернемся да звернемся да правіла, якое змешчана ў падручніку. Вучні зачытваюць.

2. Першаснае замацаванне ведаў і фарміраванне ўменняў.

Заданне 1.

1 група. Паставіць займеннікі ў пачатковай форме.

Мяне, цябе, нас, вас, яго, іх.

2 група.

Дапоўніць табліцу, ставячы займеннікі ў пачатковай форме.

Настаўнік: Самаправерка.

Узор

|  |  |  |
| --- | --- | --- |
| Асоба | Адзіночны лік | Множны лік |
| 1 | Я | Мы |
| 2 | Ты | Вы |
| 3 | ён, яна, яно | Яны |

Настаўнік: Прапаную звярнуць вашу ўвагу на табліцу асабовых займеннікаў.

- Якую асаблівасць змянення вы заўважылі? Адказы вучняў.

Настаўнік: Асабовыя займеннікі змяняюцца па ліках. Патрэбна адзначыць, што асабовыя займеннікі дапамагаюць вызначыць асобу дзеяслова.

Запомніце гэтую інфармацыю! Веданне асабовых займеннікаў нам спатрэбіцца пры вывучэнні дзеяслова ў наступнай чвэрці. Асабовыя займеннікі дапамагаюць вызначаць асобу дзеясловаў.

3. Гульня “Вучань – настаўнік.”

(Вучань праводзіць віктарыну.)

Віктарына

1.Калі мы карыстаемся займеннікам Я, а калі – займеннікам МЫ

2.Калі ў размове ўжываецца займеннік ТЫ, а ў якіх жыццёвых сітуацыях замяняюць яго займеннікам вы?

1. На што могуць указваць займеннікі ЁН, ЯНА, ЯНЫ?

4. Гульня “Інспектары.” Задача вучня- інспектара-праверыць работы.

Прапануецца, напрыклад, вывесіць ў сталовай аб’яву, у якой тактоўна патрэбна напомніць, што брудны посуд патрэбна прыбіраць. Абмяркоўваюцца такія варыянты: не забывайце прыбіраць за сабой! Закончыў есці- прыбяры посуд! Заданне можна даць і ў пісьмовай форме (пры паўтарэнні простай мовы і дыялога). Усім астатнім вучням, па меры неабходнасці, прапануюцца карткі з апорнымі словамі.

Настаўнік: Усім астатнім ввучням прапаную прачытаць верш у адпаведнасці з нормамі літаратурнага вымаўлення.

Раніца. Сонца. Ралля.

Трава ўся ў расе – як плача.

Неба. І навісь галля…

Дзе я ўсё гэта бачыў?

Туман. Рачулка. Лугі.

У кожнай расіне – па промню.

Краскі – яшчэ без смугі..

Адкуль я ўсё гэта помню?

Настаўнік: Асабовыя назоўнікі я, ты не маюць марфалагічнай прыметы роду, таму могуць аднесены да асоб мужчынскага і жаночага полу.

-Як можна ў гэтым тэксце выявіць пол асобы, на якую ўказвае займеннік? Адказы вучняў.

Настаўнік: Запомнім! Значэнне роду займеннікаў я, ты, вызначаецца формай выказніка, выражанага дзеясловам прошлага часу, або іншымі часцінамі мовы ў тэксце.

Гульня “Мовавед”.

Настаўнік чытае загадкі, а вучань тым часам падымае сігнальную картку з адказам.

1. У якім займенніку два гукі. Але адна літара? (Я)

2. Якія два асабовыя займеннікі замінаюць рух па дарогах? (Я- мы).

Настаўнік: Прапаную разглядзець табліцу скланення асабовых займеннікаў.

|  |  |  |  |  |
| --- | --- | --- | --- | --- |
| Склон | Адзіночны лік | | Множны лік | |
| Н  Р Д В Т М | Я  Мян-е  Мн-е  Мян-е  Мн-ой (мн-ою)  (Пры) мн-е | Т-ы  Цяб-е  Таб-е  Цяб-е  Таб-ой (таб-ою)  (Пры) таб-е | М-ы  Н-ас  Н-ам  Н-ас  Н-амі  (у) н-ас | В-ы  В-ас  В-ам  В-ас  В-амі  (у) в-ас |

Настаўнік :

-Якую асаблівасць змянення вы заўважылі? Адказы вучняў.

(Асабовыя займеннікі скланяюцца).

Фізкультхвілінка.

Настаўнік: Давайце крыху адпачнём.

-Што вы ведаеце пра свята Сарокі? Адказы вучняў. Паслухаем, калі ласка нашых даследчыкаў.

Вучань-даследчык: Гэтае свята адзначаецца 22 сакавіка. Лічыцца, што калі прыходзіць вясна, то з далёкіх паўднёвых краін дадому прылятаюць 40 пушак. Па народным павер’і, сарокі ў гэты дзень пачынаюць будаваць гнязды. А праз 40 дзён прылятаюць 40 жаваранкаў, якія абвяшчаюць аб канчатковай перамозе вясны над зімой. З гэтым святам звязаны і пэўныя абрады. Жанчыны ў гэты дзень выпякалі для дзяцей 40 піражкоў у выглядзе птушак. Дзеці хадзілі па вёсцы, высока трымаючы іх у руках і спявалі.

Настаўнік: Паколькі сімвалам Сарокаў з’яўляецца птушачка. То давайце зробім яе з паперы.

(Гучыць песня “Жаваранкі прыляціце”)

Настаўнік: А цяпер падыміце сваю птушачку высока і падкіньце яе ўверх. Давайце разам прамовім: “Вясна, хутчэй да нас прыходзь!”

III. Дыягнастычна – карэкцыйны этап.

1. Заданне.

Спісаць сказ. Займеннікі паставіць у патрэбным склоне.

Вясна. Пры адным толькі ўспаміне пра (яна) ўсё ў (ты) ўзрушаецца, у вачах загараюцца агеньчыкі. Вясна. Пры адным толькі ўспаміне пра (яе) ўсё ў (табе) ўзрушаецца, у вачах загараюцца агеньчыкі.

Адзін вучань працуе каля дошкі. Усе астатнія працуюць над гэтым заданнем самастойна.

Вучні 2 групы працуе над пр.349 (3сказ)

2. Гульня “Перакладчыкі.”

Он, она, они, его, ему, им, тебе, меня, о нём, к ним, у него, перед ним.

3. Пр.349 (3сказ)

IV. Завяршаючы этап.

1. Настаўнік: Малайцы! Добра папрацавалі! А для таго, каб мне быць упэўненай у тым, што вы засвоілі матэрыял, правяду гульню“Мы-альпіністы?” Я падрыхтавала для вас карткі з пытаннямі. Вы па жаданню выцягваеце іх і даеце адказ.

1. Якая часціна мова называецца займеннікам?

2. На якія пытанні адказвае займеннік?

3. Замест якой часціны мовы ўжываецца займеннік?

4. У гэтымрадзеўсезайменнікіасабовыя : я, сябе, ты, мы, вы, ён, яна, яно, яны.

5. У гэтымрадзеўсезайменнікіасабовыя : я, ты, мы, вы, ён, яна, яно, яны.

6. Займеннік – гэтачасцінамовы, якая ўказвае на прадмет, прымету, колькасць, але не называеіх?

7. Займеннік адказвае на пыанні хто? што?, калі замяняе назоўнік.

Настаўнік:

Настаўнік: Я вам вельмі ўдзячная за адказы. Спадзяюся, што вы добра засвоілі сённяшнюю тэму.Успомніце мэты нашага ўрока. Ці вырашылі мы іх усе?

2. Рэфлексія.

Настаўнік: На аркушы паперы абвядзіце сваю далонь. Напішыце на ёй абяцанні, якія б вы хацелі даць сваім бацькам, настаўнікам, свайму сумленню.

3. Дамашняе заданне.

Пр. 353